=== Afskrækkende behandling ===
I 1950'erne kunne behandlingen begynde med fremmøde på en klinik, hvor patienten fik Antabus sammen med alkohol, mens en læge eller sygeplejerske var til stede. Patienten skulle én gang opleve reaktionen for at komme til at føle et ubehag mod alkohol. Det var en form for [[aversionsterapi]], som dengang blev opfattet som god praksis. Tankegangen bygger på [[behaviorisme]]ns [[adfærdsteori]], hvor ubehagelige [[stimuli]] skulle skabe en [[Klassisk betingning|konditionering]] af psyken eller hjernen, som ændrer adfærden. Fremgangsmåden tog udgangspunkt i at alkoholmisbrug var en biologisk eller indlært [[afhængighed]]. Man brugte høj dosis, 1000-3000 mg, for at fremme reaktionen på alkohol.
Videnskab Sundhed Teknologi